open-index/open-wikipedia-markdown huggingface dataset:
Globularia bisnagarica

***Globularia bisnagarica*** er en kuleblom-art.

Den er en lav til middels høy, flerårig urt. Bladene er eviggrønne, og planten danner tuer med opprette blomsterstengler. De nedre bladene er ovale til skjeformede og danner en rosett, mens bladene langs stilken er lansettformede og sitter spredt. Blomsterhodene er blå. Arten vokser i eng, steinete steder og åpen skog, ofte på kalkgrunn. Den finnes opp til 1650&nbsp;moh, og er utbredt i Mellom- og Sør-Europa. Nordgrensen er i Nord-Frankrike, Belgia og Sør-Tyskland.

Flere andre vitenskapelige navn brukes om denne arten. De vanligste er *Globularia punctata*, *Globularia willkommii* og *Globularia vulgaris* ssp. *willkommii*.  

## Litteratur
* 
 
## Eksterne lenker
*
Gunhilds gate (Oslo)

**Gunhilds gate** er en gate på Tøyen i bydel Gamle Oslo. Den går fra Borggata til Magnus' gate.

Gaten het tidligere Eysteins gate, men ble i 1952 oppkalt etter dronning Gunhild, som var gift med Eirik Blodøks. Gaten fikk gatetun i 1999.

Bebyggelsen består av bygårder, men ingen av dem har adresse knyttet til denne gaten.

## Referanser


## Kilder
*
Gruegata (Oslo)

**Gruegata** (15-23, 18-22) er en gate på Tøyen i bydel Gamle Oslo. Den går som blindvei nordvestover fra Sigurds gate og ender i en snuplass.

Før byutvidelsen i 1878 lå denne gaten i Aker kommune og het Nygaden. I 1879 fikk den navn etter Grueløkka, som har navn etter Ole Grue (1782–1861).

Bebyggelsen består av bygårder.

## Kilder
*  
* 

## Eksterne lenker
*
Hertug Skules gate (Oslo)

**Hertug Skules gate** (15, 2-14) er en gate på Tøyen i bydel Gamle Oslo. Den går mellom Sigurds gate og Bisp Nikolas' gate. I den sørøstre forlengelsen går det en gangvei gjennom Sommerfrydhagen til Kjølberggata.

Gaten fikk navn i 1933 etter hertug Skule. Bebyggelsen er bygårder fra 1930-årene.

## Kilder
* 

## Eksterne lenker
* Oslo kommunes gateoversikt
Vikengata (Oslo)

**Vikengata** (2-4; ingen oddetallsadresser) er en gate i Gamlebyen i bydel Gamle Oslo. Den går som blindvei nordover fra Schweigaards gate. (Agdergata går østover herfra som uskiltet gangvei.)

Gaten fikk navn i 1896 etter det tradisjonelle navnet på Oslofjordområdet.

## Kilder
*  

## Eksterne lenker
*
Genomisk preging

**Genomisk preging** (genomisk imprinting) er et epigenetisk fenomen der et gen vil uttrykkes ulikt avhengig av hvilken forelder allelet er arvet fra. Slike arveprosesser er uavhengige av klassisk mendelsk nedarving. Mekanismen består i at genet skrus av i eggcelle eller sædcelle ved metylering før befruktning, og at genet forblir avskrudd gjennom celledelingene etter befruktning. Siden allelet fra den ene forelderen dermed ikke gir noe genprodukt, vil kun allelet fra den andre forelderen bli uttrykt.

Genomisk preging er påvist hos planter, sopp og dyr. Hos menneske kan avvikende uttrykk av pregete gener gi opphav til en rekke sjeldne genetiske sykdommer, f.eks. Beckwith–Wiedemann syndrom, Silver–Russell syndrom, Angelman syndrom, Prader–Willi syndrom og Turners syndrom

## Referanser
Funda Kılıç

**Funda Kılıç** (født 1988) er en tyrkisk vokalist bosatt i Antwerpen i Belgia. Hun hadde sitt musikalske gjennombrudd da hun i en alder av 19 år ble medlem i Grup Reyting som i 2009 ga ut singelen *Birini Bıraktım*.

I 2011 ga Kılıç ut singelen *Stand Up* i Belgia, Spania, Russland og Nederland, og i 2012 ga hun ut sitt første album *Moda*, der hun også hadde en tyrkisk versjon av melodien «Stand Up». Samtidig med utgivelsen ble Kılıç frontfigur i en reklamekampanje for et tyrkisk undertøysmerke. Funda Kılıç representerte Tyrkia i Tyrkvisjonens sangkonkurranse med melodien «Hoppa», som endte på femtende og sisteplass i finalen.

## Diskografi
* Oktober 2012: *Moda* (GNL Entertainment)

## Referanser


## Eksterne lenker
* 
* 
*
Outenikwanus

* se systematisk inndeling

***Outenikwanus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.

## Utbredelse
Arten er bare kjent fra Sør-Afrika (Kapp-provinsen).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Outenikwanus* Scholtz & Howden, 1987
******** *[[Outenikwanus tomentosus]]* Scholtz & Howden, 1987

## Kilder
* Liste over artene

## Eksterne lenker
*
Tisch School of the Arts

**Tisch School of the Arts** er et av collegene som omfattes av det største private, ikke-kommersielle universitetet i USA, New York University. Campus ligger i Greenwich Village på Manhattan, og har adresse Broadway 721 - noe som er beskrivende for hva dette colleget utdanner; nemlig artister innen teater, film, dans, og drama. I 1982 donerte Laurence A. og Preston Robert Tisch midler til å renovere 721 Broadway, og som takk fikk skolen navnet Tisch School of the Arts. Tisch har etablert seg som en av de mest ledende sentre for utdanning innen dans og teater i USA, og blir regnet for å ha en av de beste filmskolene i verden.

## Institutter
Skolen har fire institutter:

* Institute of Performing Arts
* Institute of Emerging Media
* Maurice Kanbar Institute of Film &amp; Television
* Martin Scorsese Institute of Global Cinematic Arts

Filmskolen på NYU er en av de mest prisbelønte filmskolene i verden, bare forbigått av Beijing filmakademi og den statlige franske filmskolen La Fémis i Paris. The Institute of Film & Television ved Tisch School of the Arts har en lang rekke Oscar- og Emmy-mottakere blant sine alumni.

## Referanser


## Eksterne lenker
*
Epigenetikk

**Epigenetikk** er en retning innenfor biologifaget som studerer endringer i genuttrykk eller fenotype som ikke skyldes forandringer i DNA-sekvensen. Epigenetikken studerer hvordan DNA leses og uttrykkes. Flere ulike mekanismer kan aktivere og deaktivere gener, blant annet DNA-metylering og histonmodifisering. En **epigenetisk egenskap** er en stabilt nedarvet fenotype som ikke skyldes forandring i DNA-sekvensen.

Et eksempel på epigenetiske endringer er differensieringen av ulike celletyper i vev og organer når flercellede organismer utvikler seg. Epigenetiske endringer er ofte en del av en naturlig utvikling, men påvirkning fra miljøet kan også føre til slike endringer. Dette antas å være årsaken til at den arvelige sykdommen schizofreni i bare litt under halvparten av tilfellene rammer begge i et par av eneggede tvillinger, selv om de genetisk er identiske. Epigenetiske endringer spiller en stor rolle i aldringsprosessen og er sannsynligvis en viktig årsak til autoimmune sykdommer, diabetes og kreft.

Under utviklingen av kjønnscellene blir som regel epigenetiske endringer fjernet. Det er likevel blitt oppdaget mange eksempler på arvelige epigenetiske endringer, noe som minner om lamarckisme. En studie utført i den nordsvenske byen Överkalix viste at sønnene til menn som hadde sultet i barndommen, hadde lavere sannsynlighet for å utvikle hjerte- og karsykdommer. Hos menn som derimot hadde hatt tilgang på mye mat, hadde de mannlige barnebarna større risiko for å dø av diabetes.

## Referanser


## Eksterne lenker
* 
* Hva er epigenetikk? foredrag av Paul E. Grini, BIO-konferansen 2015 (video 30 min)
* Artikler om epigenetikk på forskning.no
Ty Burrell

**Tyler Gerald Burrell** (født 1967) er en amerikansk skuespiller og komiker, best kjent for sin rolle som Phil Dunphy i komedieserien *[[Modern Family]]*. Han har vunnet to priser for sin rolle i *Modern Family*, Primetime Emmy-prisen for beste støtteskuespiller i 2011 og 2014 og Screen Actor Guild-prisen for framragende opptreden av mannlig skuespiller i en komedieserie.

## Liv og virke
### Tidlig liv
Burrell ble født den 22. august 1967 i Grants Pass i Oregon, som sønn av Sheri (født Hauck), en lærer, og Gary Burrell, en familieterapeut. Han er av engelsk, tysk, skotsk, irsk og fransk avstamning. Burrell vokste opp i den lille sørlige byen Applegate, Oregon, nær grensen til California.

### Personlig liv
Burrell og hans kone Holly giftet seg i 2000. De bodde i New York helt til de flyttet til Salt Lake City i 2008. Paret har siden de flyttet til California arbeidet med En moderne familie. 18. mars 2010 ble det annonsert at Burrell og hans kone hadde adoptert en jente . I mars 2012 adopterte Burrell og hans kone en datter nummer to.

### Skuespiller
Burell begynte sin skuespillerkarriere som stand-in i filmer som Black Hawk Down og i re-produksjonen av Dawn of the Dead. Han dukker også opp i Broadway produserte Macbeth. 

Etter noen opptredener på Law and Order, startet Burrell med situasjonskomedier som Out of Practice og Back to you, der han spiller med skuespillere som Patricia Heaton og Kelsey Grammer. Burrell har også opptredener i filmer som The Incredible Hulk og National Treasure: Book of Secrets. 

I 2009 fikk han tilbudt en rolle som Phil Dunphy i det som skulle vise seg å være en braksuksess av en tv-serie, En moderne familie. For hans opptredener i tv-serien har han blitt nominert hele fem ganger til Emmy for fremragende mannlige birolle i en komedie, som han vant i 2011 og 2014.

Burrell har allerede avslørt at han vil dukke opp i animasjonsfilmen «Finding Dory» i 2016.

## Filmografi

## Referanser


## Eksterne lenker
* 
*
Interbankrente

**Interbankrente** er den renten bankene betaler for å låne penger i andre banker.

Fordi Norge importerer og eksporterer varer til utlandet, vil det som skjer i andre land også påvirke norsk økonomi. Derfor er internasjonale premisser viktig for rentesettingen. Norges Bank analyserer internasjonal økonomi og globale markeder som er viktig for norsk eksport og norske eksportpriser.

## Referanser
Folk & Fisk

**Folk & Fisk** er en mat- og musikkfestival i Bodø arrangert for første gang mellom 21. og 22.mars 2014. Festivalen ble avholdt i Glasshuset.

## Om Folk & Fisk
Festivalen ble grunnlagt av Tord Ueland Kolstad, Thomas Litangen og Frode Mikalsen. Målet med festivalen var å lage en byfest hvor folk møtes for å finne mat, drikke og oppleve livemusikk. Tanken bak Folk & Fisk var at grunnleggerne mente at byen trengte en felles byopplevelse om vinteren, da det er rolig i festivallivet i Bodø mellom Bodø Jazz Open i januar og Nordland Musikkfestuke rundt olsok i slutten av juli.

## Artister

### 2014
* Polkabjørn & Kleine Heine
* Anne Grete Preus
* Senjahopen
* Egil Olsen
* Tre små kinesere
* Ida Maria
* El Cuero

## Festivalområdet
Under festivalen var nedre del av Glasshuset en matgate som alle kunne delta på om de hadde billett eller ikke. Konsertsalen, hvor man måtte ha billett for å delta, var satt til øvre del av Glasshuset med en scene satt opp mot inngangen til klesbutikken Cubus. I konsertlokalet var det også satt opp utsalgssteder for mat og drikke.

## Frivillige
Festivalen hadde om lag 75 frivillige i 2014 som i hovedsak jobbet med bar, vakthold  og opp/nedrigg av scene.

## Publikumstall
2014: 700 publikummere (fullt) 
 
## Samarbeidspartnere

### 2014

#### Hovedsamarbeidspartner
* T. Kolstad Eiendom AS

#### Andre samarbeidspatnere
* Bodø Energi
* Avisa Nordland
* Radio 3
* Scandic Havet
* Glea
* Bodø Bakeri
* Byggmakker Gunvald Johansen
* Rica Diplomat Hotell
* Norfir AS
* Bjørk restaurant
* SydØst
* Bådin Bryggeri
* Rignes Bryggeri
* Vinmonopolet
* Bønner i Byen
* Bodø kommune
* Politiet

## Referanser

* Avisa Nordland 
* Avisa Nordland 
*  Avisa Nordland 
* Bodø Nu 
* Bodø Nu  
* Bodø Nu  
*  Bodø Nu  

## Eksterne lenker
* Folk & fisk
Goran Navojec

**Goran Navojec** (født 10. oktober 1970) er en kroatisk skuespiller. Han er kjent for sin hovedrolle som Stojan i actionkomedien *[[Kraftidioten]].*

## Referanser


## Eksterne lenker

*
Zhang Hong

**Zhang Hong** er navnet til flere personer:

*  Zhang Hong (153–212), 張紘, offiser
*  Zhang Hong (skøyteløper), (张虹, født 1988)
Zhang Hong (153–212)

**Zhang Hong** (forenklet kinesisk: 张纮, tradisjonell kinesisk: 張紘, pinyin: *Zhāng Hóng*, Wade-Giles: *Chang Hung*, stilnavn: **Zigang**; født 153, død 212) var en konfuciansk embedsmann under krigsherren Sun Quan mot slutten av det østlige Han-dynastis tid.

Han kom fra kommanderiet Guangling (delvis i dagens Jiangsu), og sammen med Zhang Zhao var han en av «de to Zhang» som ble rekruttert samtidig av Sun Jian. Han var nær venn av familien Sun family, og da Sun Jian begynte på sine felttog var Zhang Hong med som rådgiver. På Sun Ces tid var det ofte Zhang Hong som skrev de offisielle memorialer og essays til keiser Xian og Cao Cao. Etter Sun Ces død ble han sendt for å tjenestegjøre for Cao Cao, og senere ble han sendt av Cao Cao for å følge med på Sun Quans virksomhet. Men Zhang Hong forble tro mot Sun Quan, og på sitt dødsleie bad han Sun Quan om å utvikle byen Moling (dagens Nanjing i Jiangsu), som etterhvert skulle bli riket Wus hovedstad.

## Referanser


## Litteratur
* Chen Shou: *[[Sanguozhi]]*.
* Pei Songzhi: *[[Sanguozhi zhu]]*.
Sverige under EM i friidrett 1950

Sverige deltok med 38 utøvere under EM i friidrett 1950 som ble arrangert 23.&ndash;27. august 1950 i Brussel. Utøverne under Sverige tok tolv medaljer under mesterskapet.

## Medaljevinnere

## Referanser
Håkons gate (Oslo)

**Håkons gate** (11-13, 10-22) er en gate på Tøyen i bydel Gamle Oslo. Den går nordover fra Åkebergveien og gikk opprinnelig helt opp til Kjølberggata ved Kjølbergs plass. Gateløpet er imidlertid lagt om. Det som tidligere var nordre del mot Kjølberggata, inngår nå i et parkområde, og gaten dreier vestover og ender som blindgate med adgang til garasjeanlegg.

Gaten fikk navn i 1871 etter kong Håkon IV Håkonsson. Den ligger omtrent der kong Håkon skal ha samlet styrkene i april 1240 før det avgjørende slaget mot hertug Skule.

## Referanser


## Kilder
* 

## Eksterne lenker
*
Sotra sorenskriveri

**Sotra sorenskriveri** var et sorenskriveri i Hordaland fylke mellom 1. juli 1955 og 1. september 1972. Sorenskriveriet oppsto ved kongelig resolusjon 23. desember 1954 som bestemte at Midhordland herredskriverembete skulle legges ned, og at de formelle oppgavene som hørte inn under herredskriveren nå skulle tilbakeføres til Midhordland sorenskriveri. Samtidig ble Midhordland sorenskriverembete delt i to deler, nemlig Midhordland sorenskriverembete med herredene Hålandsdal, Strandvik, Fusa, Samnanger, Os og Fana, og Sotra sorenskriverembete med herredene Austevoll, Sund, Fjell, Askøy og Laksevåg.

1. september 1972 ble Sotra sorenskriverembete formelt nedlagt, og med unntak av Laksevåg som ble lagt til Bergen byskriverembete, gikk de andre herredene under det tidligere Sotra sorenskriveri nå tilbake til Midhordland sorenskriverembete. 

## Arkiv
Arkivet etter Sotra sorenskriveri er avlevert til Statsarkivet i Bergen. Sotra sorenskriverarkiv er på 38 hyllemeter. Der finnes også noen fellesarkivalier for de to sorenskriverembetene Sotra og Midhordland.

## Sorenskrivere
* 1955-1964 Christoffer Tobias Sveaas 
* 1964-1972 Rolf Hille Andresen 

## Kilder
* Midhordland og Sotra sorenskrivararkiv, Statsarkivet i Bergen. 
* Hans Eyvind Næss (red.), *For rett og rettferdighet i 400 år. Sorenskriverne i Norge 1591-1991*. Stavanger: utgitt av Justisdepartementet i samarbeid med Fabritius Forlag.
Eiriks gate (Oslo)

**Eiriks gate** (1-17, 2-18) er en gate på Tøyen i bydel Gamle Oslo. Den går over to kvartaler mellom Åkebergveien og Jens Bjelkes gate. Gaten fikk gatetun langs hele lengden i 1999.

Gaten fikk navn i 1874 etter kong Eirik Magnusson.

Bebyggelsen er bygårder. Nyest er vestsiden av nordre del, nr. 8-14, som består av selveierleiligheter fra 2005 i sameiet Borghaven.

## Referanser


## Kilder
*  

## Eksterne lenker
* Oslo kommunes gateoversikt
Nederland under EM i friidrett 1954

Nederland deltok med 12 utøvere under EM i friidrett 1954 som ble arrangert 25.&ndash;29. august 1954 i Bern. Utøverne fra Nederland tok en medalje under mesterskapet.

## Medaljevinnere

## Referanser
Museumsveien (Oslo)

**Museumsveien** (1-15, 2-10) er en vei på Bygdøy (bydel Frogner) i Oslo. Den fortsetter løpet til Bygdøyveien fra krysset med Strømsborgveien nordvest for Folkemuseet, passerer museet på østsiden og ender i Huk aveny.

Veinavnet ble vedtatt i 1905 og henspiller på Norsk Folkemuseum, som har adresse Museumsveien 10. Nummereringen begynner i sørøstenden og går inn mot sentrum.

## Kilder
* 

## Eksterne lenker
*
Sverres gate (Oslo)

**Sverres gate** (1-21, 2-16) er en gate på Tøyen i bydel Gamle Oslo. Den går mellom Åkebergveien og Kjølberggata, men er stengt for gjennomgangstrafikk mellom sistnevnte og Jens Bjelkes gate.

Gaten fikk navn i 1871 etter kong Sverre Sigurdsson.

Bebyggelsen er for en stor del bygårder. I nr. 3 og 4 er verksteder som er erklært bevaringsverdige (tidligere hhv. H.P. Andersens maskinverksted og Christiania Hesteskosømfabrikk).

## Kilder
* 

## Eksterne lenker
*
Sigurds gate (Oslo)

**Sigurds gate** (1A-17, 2-20E) er en gate på Tøyen i bydel Gamle Oslo. Den går mellom Åkebergveien og Hagegata. Mellom Hertug Skules gate og Kolstadgata er et fortausområde, og det er stengt for gjennomkjøring. Det ble i 1999 opparbeidet gatetun i mellom Åkebergveien og Jens Bjelkes gate.

Gaten fikk navn i 1879 etter kong Sigurd Jorsalfare.

Sigurds gate 20 er tegnet av Sverre Aasland i 1937.

## Referanser


## Kilder
* 

## Eksterne lenker
*
Abildsøfaret (Oslo)

**Abildsøfaret** (1-5, 2-8) er en vei på Abildsø i bydel Østensjø i Oslo. Den går mellom Abildsøveien og Enebakkveien.

Veien fikk navn etter gården Abildsø i 1929. Den har overveiende villabebyggelse.

## Kilder
* Oslo byleksikon

## Eksterne lenker
* Oslo kommunes bydelsoversikt
Abildsøveien (Oslo)

**Abildsøveien** (33-63, 30-64) er en vei på Abildsø i bydel Østensjø i Oslo. Den begynner som blindvei i nordvest og går sørøstover til Lambertseterveien, omtrent parallelt med Enebakkveien. Før 1988 gikk den fra Østerliveien. Den gamle delen på vestsiden av E6 heter nå Østerli terrasse. Det er i dag gangbroforbindelse over europaveien.

Veien fikk navn etter gården Abildsø i 1928.

## Kilder
* Oslo byleksikon

## Eksterne lenker
* Oslo kommunes bydelsoversikt
Agronomveien (Oslo)

**Agronomveien** (1-33, 2-38) er en vei på Abildsø i bydel Østensjø i Oslo. Den går sørøstover fra Smedbergveien, og etter Haslefetbakken går den i bue og ender i Enebakkveien.

Veien fikk navn i 1953 etter yrkestittelen agronom fordi det tidligere var landbruksskole på gården Abildsø.

Gården Haslefet (Søndre Abildsø, gnr./bnr. 160/5) i nr. 25-27 ble revet rundt 1950. Dette er for øvrig en utpreget boligvei med lav bebyggelse.

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
Messeveien (Oslo)

**Messeveien** var en vei på Sjølyst (bydel Ullern) i Oslo.

Da Sjølystveien ble anlagt, ble Bygdøyveien delt i to. Den delen som lå nord for Sjølystveien, ble da kalt Messeveien etter Norges Varemesse, som ble oppført på sørsiden av Sjølystveien og kunne nås via en gangbro fra Messeveien.

Siden er varemessen flyttet til Lillestrøm, og Skøyenområdet har gjennomgått en rivende utvikling. Navnet Messeveien er faset ut, og det gamle gateløpet inngår nå i vestre del av Karenslyst allé.

## Fotnoter


## Litteratur
*
Liste over ordførere i Askvoll

**Liste over ordførere i [[Askvoll]] kommune** i Sogn og Fjordane siden formannskapslovene i 1837.

## Referanser
Aurskoggata (Oslo)

**Aurskoggata** (1-7I; ingen partallsadresser) er en gate på Kampen i bydel Gamle Oslo. Den går mellom Elverumgata og Normannsgata. I praksis er den midterste delen stengt for biltrafikk, slik at gaten fremstår som to adskilte blindgater med fotgjengerforbindelse imellom.

Før byutvidelsen i 1878 lå gaten i Aker og het Smalgangen. Den fikk navn etter Aurskog i 1879, først som *Urskogsgaden*.

## Referanser


## Kilder
* Oslo byleksikon

## Eksterne lenker
*
Bygdøylund (Oslo)

**Bygdøylund** (1-57, 2-14) er en vei på Bygdøy (bydel Frogner) i Oslo. Den går som blindvei sørøstover fra P.T. Mallings vei mot fjorden mellom Store Herbern og Dyna fyr.

Veien fikk navn i 1962 etter eiendommen Bygdølund.

## Kilder
* Oslo byleksikon

## Eksterne lenker
* Oslo kommunes gateoversikt
Bygdøy terrasse (Oslo)

**Bygdøy terrasse** (1-29, 2-22) er en vei på Bygdøy (bydel Frogner) i Oslo. Den går mellom Bygdøy kapellvei og Fredriksborgveien. Et lite stykke i midten er gangvei, slik at det ikke er gjennomfartstrafikk av biler.

Veinavnet ble vedtatt i 1934.

Nr. 16 er et okerfarget trehus i tre etasjer som tidligere var pensjonat, men dette er siden gjort om til leiligheter. Også resten av veien har boligbebyggelse.

## Kilder
* Oslo byleksikon

## Eksterne lenker
* Oslo kommunes gateoversikt
Satya Nadella

**Satya Narayana Nadella** (født 1967) er en indisk-amerikansk næringslivsleder og administrerende direktør i Microsoft. Han startet sin Microsoft-karriere i 1992, og hadde en rekke ledende stillinger i ulike deler av konsernet før han overtok toppstillingen etter Steve Ballmer i februar 2014.

## Referanser


## Eksterne lenker
*
Bygdøyveien (Oslo)

**Bygdøyveien** (13-43, 2-62) er en vei på Bygdøy (bydel Frogner) i Oslo. Den går fra Hengsengveien og hovedsakelig i sørlig retning til krysset nordvest for Folkemuseet. Deretter fortsetter veiløpet som Museumsveien.

Navnet ble vedtatt i 1905. Opprinnelig gikk veien fra Drammensveien og omfattet det som nå er vestre del av Karenslyst allé. Da Sjølystveien ble anlagt i 1959, fikk den delen av veien som ble liggende nord for denne, navnet Messeveien. Dette veinavnet er siden faset ut.

Ferd stadion (nyoppført til erstatning for Bygdø stadion, tilhørende Bygdø Monolitten Idrettslag) har adresse Bygdøyveien 20. For øvrig er bebyggelsen konsentrert til nordre og søndre ende av veien, med kongsgårdens jorder imellom.

## Kilder
* Oslo byleksikon

## Eksterne lenker
* Oslo kommunes bydelsoversikt
Bregneveien (Oslo)

**Bregneveien** (3-47, 2-54) er en vei på Sogn og Nordberg i bydel Nordre Aker i Oslo. Den går mellom Sognsveien og Nordbergbakken.

Veien har i likhet med mange andre veier i området plantenavn, og det ble vedtatt i 1932.

Bebyggelsen er overveiende villaer, hvorav nr. 20 ble tegnet av Wilhelm Carlsson og oppført for ingeniør Aage Erichsen i 1932, mens nr. 27 ble tegnet av Magnus Poulsson og oppført for Helga Eng også i 1932.

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
Christian Frederiks vei (Oslo)

**Christian Frederiks vei** (1-19, 2-24) er en vei på Bygdøy (bydel Frogner) i Oslo. Den går sørvestover fra Bygdøyveien forbi Bygdøy kongsgård og videre sørover langs Bygdøys vestside, for en stor del som turvei, til den når Strømsborgveien ved Huk.

Veien fikk navn etter kong Christian Frederik i 1917.

Blant bebyggelsen er Jacob Tullin Thams' tidligere bolig i nr. 8, og i nr. 24 (litt nordvest for Paradisbukta) er *Villa Gjøa*, den eneste gjenværende av de såkalte kongevillaene vest på Bygdøy. Den ble tegnet av Hjalmar Welhaven og oppført for Oscar II i 1877-78, og er siden ombygget.

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt


Fil:Bygdöy Villa Gjöa rk 137445 IMG 2916.JPG|Villa Gjøa nordvest for Paradisbukta er den eneste gjenværende av kongeboligene på Bygdøy.
Fil:Chr Frederiks vei på Huk.jpg|Veien går ned til rundkjøringen på Huk.
Dronning Blancas vei (Oslo)

**Dronning Blancas vei** er en vei på Bygdøy (bydel Frogner) i Oslo. Den går fra rundkjøringen ved Bygdøylokket og til Bygdøyveien.

Veien ble anlagt som hovedvei ut til Bygdøy i 1959 samtidig med at Sjølystveien ble anlagt. Den har navn etter Blanka av Namur, Magnus VIIs dronning.

I nr. 1, som er eneste veinummer i bruk, ligger den såkalte Sæterhytten.

## Kilder
* 

## Eksterne lenker
* Oslo kommunes bydelsoversikt
Brattelia (Oslo)

**Brattelia** (1-7, 6-8) er en vei på Sogn i bydel Nordre Aker i Oslo. Den går mellom Sognsveien og Almeveien.

Navnet, som beskriver landskapet, ble vedtatt i 1938.

## Kilder
* Oslo byleksikon

## Eksterne lenker
*
Wilhelm Færdens vei (Oslo)

**Wilhelm Færdens vei** (2A-4B) er en gate på Marienlyst i bydel St. Hanshaugen i Oslo. Den går inn fra Kirkeveien på nordsiden vis-à-vis Schwachs gate og deretter parallelt med Kirkeveien til Blindernveien.

Veien fikk navn etter oberst Wilhelm Hansen Færden i 1940.

Langs sørøstsiden av veien (mot Kirkeveien og med adresse dit) er en rekke lamellblokker, og på nordvestsiden er Marienlystparken. Husene med adresse Wilhelm Færdens vei er boligblokker med henholdsvis sju (nr. 2) og fire (nr. 4) etasjer, begge oppført i 1940 ved arkitekt Christian Astrup. Begge disse ligger langs Tusentrippen.

## Kilder
* 

## Eksterne lenker
* 
* Lokalhistoriewiki
Tusentrippen (Oslo)

**Tusentrippen** er en vei på Marienlyst i bydel St. Hanshaugen i Oslo. Den går som blindvei nordvestover fra Wilhelm Færdens vei gjennom Marienlystparken mot Marienlyst skole.

Navnet ble vedtatt i 1952. Nr. 5 (Marienlyst skole) er eneste nummer i bruk. Blokkene langs veien har adresse Wilhelm Færdens vei.

## Kilder
* 

## Eksterne lenker
*
Mathias Stubseid

**Mathias Kornelius Kristiansen Stubseid** (født 16. september 1864 i Askvoll, død 8. februar 1934) var en norsk fiskerbonde og politiker (V).

Han var sønn av Kristian Bendiksen Stubseid og Petrine Mathiasdatter og gift med Rakel Johannesdatter Lien. I 1893 overtok han slektsgården Stubseid (gnr. 7/2–3) i Stongfjorden i Askvoll, og livnærte seg i tillegg av laksefiske.

Stubseid var ordfører i Askvoll for partiet Venstre 1908–1934.

## Referanser
Sovjetunionen under EM i friidrett 1950

Sovjetunionen deltok med 34 utøvere under EM i friidrett 1950 som ble arrangert 23.&ndash;27. august 1950 i Brussel. Sovjetunionen tok 16 medaljer under mesterskapet.

## Medaljevinnere

## Referanser
Hovin Teglverk

Hovin Teglverk ble etablert i 1893 på Hovin i Oslo, på det som i dag kalles Teglverkstomta, like ved Grenseveien 58 og nær Hasle T-banestasjon. I 2015 åpnet Teglverket skole, og samme år ble Teglverksdammen anlagt. I en eldre avisannonse oppgis Johs. J. Bruun som eier, men usikkert om det var han som etablerte verket.A/S Hovind Gaard & Teglværk ble stiftet i 1907 av legpredikanten Paul Gerhard Sand, kort tid etter hans kjøp av Hovin gård i Østre Aker. Hovin gård var en av de største i Groruddalen og var delt i sju bruk. De store jordene på eiendommen la grunnlaget for teglproduksjonen. Paul Gerhard Sand sto som eier frem til sin død i 1911. Deretter overtok sønnene Johannes og Halfdan Sand eierskap og styreverv i A/S Hovind Gaard & Teglverk. Hovin teglverk var et moderne anlegg for sin tid, med elektrisk drift og en årlig produksjon på om lag to millioner murstein.

Kommunen hadde lenge ønsket sitt eget teglverk for å dempe de økende mursteinprisene, og politiske krefter jobbet aktivt for en kommunal overtakelse. I 1916 ervervet Kristiania kommune Hovin gård, teglverket, Hovindammen, Valle, Søndre-, Mellom- og Nordre Hovin, Solberg, Volla samt Østre- og Vestre Ødegården fra brødrene. Den offisielle begrunnelsen var at området skulle benyttes til et nytt kommunalt østkantsykehus. Samtidige avisoppslag omtaler hvordan teglverket «fulgte med» i tomtekjøpet til sykehuset.  Sykehuset ble imidlertid aldri oppført, og i 1923 overtok kommunen driften av teglverket, som forble i kommunalt eie frem til det ble nedlagt i 1967. Siste bestyrer var ingeniør John Svendsen. 

Det ble produsert hovedsakelig murstein og takstein ved verket. Hovin var kjent for sin håndbankede fasadestein, som blant annet er brukt på Oslo rådhus og Oslo Trygdekasse. Verkets mest produktive periode var i etterkrigsårene med en produksjon på opp mot 9 millioner stein per år. 

## Referanser
Krzysztof Zanussi

**Krzysztof Pius Zanussi** (født 17. juni 1939 i Warszawa i Polen) er en polsk filmregissør og produsent.

Han studerte fysikk ved Universitetet i Warszawa, filosofi ved Det jagellonske universitet i Kraków og regi ved Filmhøyskolen i Łódź (1967).

Zanussi har mottatt flere priser, blant annet Gulløven under Filmfestivalen i Venezia for filmen *Rok spokojnego słońca* i 1984, og han har fått sin egen stjerne på Aleja Gwiazd (*Stjernenes allé*) i Łódź.

## Filmografi (utvalg)
* 1969 - *[[Krystallens struktur]] (Struktura kryształu)*
* 1970 - *Familieliv (Życie rodzinne)*
* 1971 - *Za ścianą*
* 1973 - *Illuminasjon (Iluminacja)*
* 1974 - *Bilans kwartalny*
* 1974 - *Blodige dollar (Pittsville - Ein Safe voll Blut)*
* 1977 - *[[Kamuflasje (film)|Kamuflasje]] (Barwy ochronne)*
* 1978 - *Spirala*
* 1980 - *Constans*
* 1980 - *Bryllupsfesten (Kontrakt)*
* 1984 - *A Year of the Quiet Sun (Rok spokojnego słońca)*
* 1989 - *Oppgjøret (Stan posiadania)*
* 1992 - *[[Sterk berøring]] (Dotknięcie ręki)*
* 1995 - *I full galopp (Cwał)*
* 1997 - *Our God's Brother (Brat naszego Boga)*
* 2002 - *Suplement*
* 2005 - *[[Persona non grata (film)|Persona non grata]]*
* 2007 - *Czarne słońce*
* 2008 - *Serce na dłoni*
* 2009 - *Rewizyta*
* 2014 - *Obce ciało*
* 2018 - *Eter*

## Referanser

## Eksterne lenker
* 
* 
* 
*  Krzysztof Zanussi - www.culture.pl
Magnus’ gate (Oslo)

**Magnus’ gate** (1-13, 2-8) er en gate på Tøyen i bydel Gamle Oslo. Den går nordøstover fra Åkebergveien. Som kjørevei ender den (eller går over i) Gunhilds gate, men løpet fortsetter inn i en bakgård.

Gaten fikk navn i 1874 etter kong Magnus Lagabøte. Bebyggelsen består av bygårder.

## Kilder
* Oslo byleksikon: Magnus’ gate

## Eksterne lenker
* Oslo kommunes gateoversikt
Haugerudsenteret (Oslo)

**Haugerudsenteret** (1-47; ingen partallsnumre) er en vei på Haugerud i bydel Alna i Oslo. Den går som sidevei fra Tvetenveien og ender i en parkeringsplass. Mye av bebyggelsen med adresse til veien ligger på den andre siden av en gangvei som går på sørvestsiden av *Haugerud senter* (mellom Haugerud T-banestasjon og en gren av Dr. Dedichens vei), like inntil Haugerudtunet. Blant disse er Haugerud kirke i nr. 47. Selve Haugerud senter har adresse nr. 1/7.

Navnet ble vedtatt i 1970.

## Kilder
* 

## Eksterne lenker
*
Justiskroken (Oslo)

**Justiskroken** var en gate eller gangvei ved Galgeberg i bydel Gamle Oslo. Den antas å ha eksistert siden middelalderen og er avmerket på kart fra 1745. Veien førte opp til retterstedet ved *Martestokker* og gikk inntil den såkalte Skarpretterboligen, som hadde adresse Justiskroken 4 (nå: Agdergata 1), i østre del av Klosterenga. Hvorvidt noen bøddel faktisk har bodd i huset, trekkes imidlertid i tvil.

## Referanser


## Kilder
* Justiskroken i Oslo byleksikon

## Eksterne lenker
* Lokalhistoriewiki
Agdergata (Oslo)

**Agdergata** er en gate i Gamlebyen i bydel Gamle Oslo. Den går som gangvei østover fra Vikengata, men det finnes ikke noe gateskilt på stedet. På tidligere kart går den mellom Vikengata og Justiskroken på baksiden av Schweigaards gate 90–94. 

Gaten fikk navn etter Agder-fylkene (Aust- og Vest-Agder) i 1896.

## Skarpretterboligen
*Agdergata 1* er eneste gateadresse i bruk. Dette er et fredet hus som antas å være fra midten av 1700-tallet, og som går under betegnelsen *Skarpretterboligen*. Til tross for navnet foreligger det ikke informasjon om at det faktisk skal ha bodd en skarpretter i dette huset. Det finnes flere artikler om byens skarpretter som oppgir hvor de ulike har bodd, men ingen av adressene er nær stedet som i dag heter Agdergata 1. 

* Skarpretter Nicolai Flyg (død i 1701) eide og bodde i Kongens gate 5.
* Skarpretter Franz Gottscalk Lædel bodde i Akersgata 23, nevnt i avisene i 1767 fram til sin død i 1799.
* Theodor Larsen, den siste, bodde i Rødfyllgt. 26.
* Det bodde også skarprettere i Fjerdingen, i Pipervika og i Akersgata.

Det er uvisst hvorfor huset har fått navnet *Skarpretterboligen*, men det er naturlig å anta en sammenheng med retterstedet på Galgeberg, f.eks. finnes det kilder som sier at huset var en offentlig bygning i forbindelse med retterstedet. 

Pr. oktober 2019 eies eiendommen av Oslo kommune som leier den ut til Omsorgsbygg Oslo KF. Huset ble restaurert i 2002–03.   

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
* Lokalhistoriewiki
Conrad Hemsens vei (Oslo)

**Conrad Hemsens vei** (3-23, 4-14) er en vei på Bygdøy (bydel Frogner) i Oslo. Den går som blindvei nordover fra Fredriksborgveien. Veien er delt i parallelle gateløp.

Veien ble oppkalt etter Conrad Hemsen i 1985, først som Frimurer Hemsens vei og fra 1987 med sitt nåværende navn.

## Kilder
* Oslo byleksikon

## Eksterne lenker
* Oslo kommunes gateoversikt
Dammanns vei (Oslo)

**Dammanns vei** (1-13, 2-14) er en vei på Bygdøy (bydel Frogner) i Oslo. Den går som blindvei sørover fra P.T. Mallings vei og forbi Schiøtts vei.

Veien fikk navn i 1932 etter grosserer Johannes Heinrich Konrad Dammann (1834–1901), som i sin tid eide villaen *Mindet* i nr. 4.

## Kilder
* Oslo byleksikon: Dammanns vei

## Eksterne lenker
* Oslo kommunes gateoversikt
Dorthes vei (Oslo)

**Dorthes vei** (1-7, 2-18) er en vei på Bygdøy (bydel Frogner) i Oslo. Den går som blindvei vestover fra Strømsborgveien.

Veien fikk navn i 1955 etter Dorthe(a) Jacobsdatter, som i sin tid eide eiendommen Strømsborg.

## Kilder
* Oslo byleksikon: Dorthes vei

## Eksterne lenker
* Oslo kommunes gateoversikt
Graahbakken (Oslo)

**Graahbakken** (1–7, 2–14) er en vei på Bygdøy (bydel Frogner) i Oslo. Det er en blindvei på sørsiden av Fredriksborgveien.

Veien fikk navn i 1940 etter grosserer og fabrikkeier Knud Graah, som også har fått Knud Graahs gate på Sandaker oppkalt etter seg. Graah eide i sin tid en løkkeeiendom på Bygdøy.

## Kilder
* 

## Eksterne lenker
* 
* Oslo kommunes gateoversikt
USA-mesterskapet på skøyter, enkeltdistanser 2015

**USA-mesterskapet på skøyter, enkeltdistanser 2015** avholdes i Utah Olympic Oval i Salt Lake City, Utah, USA 24.–26. oktober 2014.

## Medaljesammendrag
### Kvinner

### Menn

## Resultater kvinner
### 1500 meter kvinner

### 3 000 meter kvinner

## Resultater menn
### 1500 meter menn

### 5000 meter menn

## Eksterne lenker
* 
*  USA - Single Distances Championships 2015 / World Cup Qualifier på SpeedskatingResults.com
Grandeveien (Oslo)

**Grandeveien** (1-21, 2-10) er en vei på Bygdøy (bydel Frogner) i Oslo. Den går mellom Huk aveny og P.T. Mallings vei. 

Veien fikk navn i 1904/1935 etter Villa Grande, som har adresse Huk aveny 56 og har oppkjørsel fra omtrent der Grandeveien tar av fra nevnte aveny.

## Referanser


## Kilder
* 

## Eksterne lenker
* Oslo kommunes gateoversikt
Kanton (heraldikk)

En **kanton** er innen heraldikken en heroldsfigur som utgjør et kvadratisk felt plassert i det øvre heraldisk høyre hjørnet av våpenskjoldet. En kanton er tydelig mindre enn en kvadrert inndeling, og tilsvarer vanligvis en niendedel av skjoldet.

## Eksterne lenker
*
Romolslia

**Romolslia**, eller **Romulslia**, er et boligområde i Trondheim, om lag syv kilometer sør for Trondheim sentrum. Dagens Romolslia ligger på grunn som opprinnelig tilhørte Flatås-gårdene i Leinstrand kommune. Romolslia ligger øst for Flatåsen og vest for Okstad, og ble bygd ut fra rundt 1970. Mot nord grenser Romolslia mot Selsbakk, mot sør Kolstad og Bjørndalen og Okstadøy mot øst. Romulslia består av flere lavblokker og rekkehus i kjede som går i halvsirkel rundt tre høyblokker i sentrum. Området har egen skole og helsestasjon. Navnet stammer trolig fra gården Romol i Melhus.

## Referanser


## Litteratur
*
P.T. Mallings vei (Oslo)

**P.T. Mallings vei** (25-45, 2-64) er en vei på Bygdøy (bydel Frogner) i Oslo. Den går sørvestover fra krysset med Langviksveien og Bygdøynesveien og dreier etterhvert nesten rett vest før den ender i en blindvei etter Grandeveien. Veien har flere små sideforgreninger.

Veien fikk sitt navn i 1931 etter boktrykker Peter Tidemand Malling, som i sin tid eide løkken Solbakken (i Harald Rømckes vei 11).

Nr. 44 er eiendommen *Vækop*, som ble kjøpt av Bjørn Rune Gjelsten i 2001. Den har en villa oppført i 1958. Nr. 52C er *Bækkestuen*, opprinnelig en fiskerstue fra ca. 1790, senere ombygget i 1866 og 1983.

## Kilder
* 

## Eksterne lenker
* Oslo kommunes gateoversikt
* Lokalhistoriewiki
Langviksveien (Oslo)

**Langviksveien** (5-25, 2-22) er en vei på Bygdøy (bydel Frogner) i Oslo. Den går som fortsettelse sørvestover av gateløpet til Museumsveien, idet sistnevnte dreier mot sørøst, og fortsetter i slake svinger til den når Bygdøynesveien i krysset ved P.T. Mallings vei.

Navnet henspiller på eiendommen Langvik og hadde vært i bruk en stund da det ble formelt vedtatt i 1905.

Blant bebyggelsen kan nevnes nr. 6 (villaen *Ekhaugen*, oppført for Johan Throne Holst, nå islandsk ambassadørresidens), nr. 17 (*Maristuen*, et halvannen etasjes trehus med valmtak oppført ca. 1800) og nr. 18-22 (*Adelsborg*, tre treetasjers hus oppført ved ark. Niels Torp i 2005).

## Referanser


## Kilder
* 

## Eksterne lenker
* Oslo kommunes gateoversikt
Kvalitetsjusterte leveår

**Kvalitetsjusterte leveår** (fra engelsk **quality adjusted life years** forkortet **QALY**s) er en måleenhet for helsegevinster som benyttes for å kunne gjøre kost-nytte-vurderinger. Metoden benyttes for å kunne sammenligne nytten av forskjellige tiltak på tvers av pasientgrupper i helseøkonomi eller epidemiologisk forskning. Det er også et sentralt begrep i effektiv altruisme når det gjelder evaluering av prosjekter og tiltak rettet mot mennesker i u-land.  

Kvalitetsjusterte leveår beregnes ved å beregne antall ekstra leveår et tiltak forventes føre til, og så trekke fra en andel ut fra en tallfesting hvor mye helseplager antas å redusere livskvaliteten. 

Sammenligninger av kvalitetsjusterte leveår benyttes særlig for å vurdere nytten av å ta i bruk nye legemidler eller ny teknologi i helsetjenesten eller i epidemiologisk forskning. Metoden benyttes særlig for å vise at enkelte pasientgrupper som kronikere overses i helsevesenet, eller at dyre behandlinger kan legge beslag på for store ressurser. Det kan også sammenligne effekten av svært ulike tiltak økonomisk, for eksempel nytten av trafikksikkerhetstiltak opp mot nye medisiner.  

## Se også
* Utilitarisme
* New public management

## Eksterne lenker
* regjeringen.no NOU 2014:12 Åpent og rettferdig – prioriteringer i helsetjenesten
Harald Rømckes vei (Oslo)

**Harald Rømckes vei** (5-39, 6-16) er en vei på Bygdøy (bydel Frogner) i Oslo. Den går mellom Admiral Børresens vei og P.T. Mallings vei.

Veien fikk navn i 1985 etter høyesterettsadvokat Harald Alfred Rømcke (1980–83), som også var mangeårig leder for den lokale velforeningen. Hans far (1859–1911) hadde for øvrig samme navn.

### Bebyggelse i utvalg
* Nr. 11: Villa *Solbakken*, oppført for P.T. Malling i 1858, utvidet i 1919 og ombygget til tomannsbolig i 1953.
* Nr. 19: Villa *Solheim*, kjøpt av Rømcke d.e. i 1908. Den var rivningstruet i 2009, men Byantikvaren satte foten ned.
* Nr. 37: Stor murvilla oppført for Tone Bergesen omkring 1990. Her lå tidligere trevillaen *Øiekast* fra tiden omkring første verdenskrig.

## Referanser




## Kilder
* 

## Eksterne lenker
*
Hjalmar Jordans vei (Oslo)

**Hjalmar Jordans vei** (1-7B; ingen partallsnumre) er en vei på Bygdøy (bydel Frogner) i Oslo. Den går mellom Bygdøy kapellvei og Huk aveny. Søndre halvdel av veien er gangvei.

Veien fikk sitt navn i 1939 etter Hjalmar Jordan, disponent for Jordan Børste & Penselfabrik, året etter hans død. Jordan hadde en villa i Strømsborgveien 51 (siden revet).

## Kilder
* 

## Eksterne lenker
* Oslo kommunes gateoversikt
Hukgrenda (Oslo)

**Hukgrenda** (1-17, 2-18) er en vei på Bygdøy (bydel Frogner) i Oslo. Den går som blindvei nordøstover fra Strømsborgveien nær dennes sørende på Huk.

Veinavnet ble vedtatt i 1987.

## Kilder
* 

## Eksterne lenker
* Oslo kommunes bydelsoversikt
Huk terrasse (Oslo)

**Huk terrasse** (1-5, 2-10) er en vei på Bygdøy (bydel Frogner) i Oslo. Den går som blindvei på et høydedrag nordøstover fra Museumsveien, omtrent parallelt med Huk aveny.

Veinavnet ble vedtatt i 1917. Bebyggelsen er stort sett store villaer fra tiden rundt første verdenskrig.

## Kilder
* 

## Eksterne lenker
* Oslo kommunes gateoversikt
Jacob Fayes vei (Oslo)

**Jacob Fayes vei** (1-7, 2-8) er en vei på Bygdøy (bydel Frogner) i Oslo. Den går mellom Lovisenlund og Dorthes vei.

Veien fikk navn i 1931 etter generalkonsul Jacob Andreas Christian Faye, som eide løkkeeiendommen Nedre Strømsborg på 1800-tallet.

## Referanser


## Kilder
* 

## Eksterne lenker
* Oslo kommunes gateoversikt
Scatimus

* se systematisk inndeling

***Scatimus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små (4-6 millimeter), bredt ovale, blankt svarte skarabider.

## Levevis
Artene lever i skog og er aktive om natten. De blir tiltrukket til ekskrementer.

## Utbredelse
Slekten er utbredt fra Mexico i nord til Peru i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Ateuchini Montreuil, 1998
******* Understammen Scatimina
******** Slekten *Scatimus* Erichson, 1847
********* *[[Scatimus cribrosus]]* Génier & Kohlmann, 2003
********* *[[Scatimus cucullatus]]* Erichson, 1847
********* *[[Scatimus erinnyos]]* Kohlmann & Solis, 1996
********* *[[Scatimus fernandezi]]* Martínez, 1988
********* *[[Scatimus furcatus]]* Balthasar, 1939
********* *[[Scatimus monstrosus]]* Balthasar, 1939
********* *[[Scatimus onorei]]* Génier & Kohlmann, 2003
********* *[[Scatimus ovatus]]* Harold, 1862
********* *[[Scatimus pacificus]]* Génier & Kohlmann, 2003
********* *[[Scatimus quadricuspis]]* Génier & Kohlmann, 2003
********* *[[Scatimus simulator]]* Martínez, 1988
********* *[[Scatimus strandi]]* Balthasar, 1939

## Eksterne lenker
* 
* Liste over artene
* Bilde av ''Scatimus ovatus''
Torrey Seland

**Torrey Seland** (født 30. mai 1948 i Gyland ved Flekkefjord) er en norsk teolog og *[[professor emeritus]]* ved Misjonshøgskolen i Stavanger.

Seland studerte teologi og ble *[[cand. theol.]]* fra Menighetsfakultetet i Oslo i 1976. Han ble ordinert som prest i Den norske kirke i 1977 og var prest på Bakklandet i Trondheim fra 1978 til 1984. I 1983 og fra 1985 til 1987 var han stipendiat i religionsvitenskap ved Universitetet i Trondheim under veiledning av professor Peder Borgen. Han fikk doktorgraden i 1991 på en avhandling om *Jewish vigilantism in the first century C.E.*, en studie over Filon fra Aleksandria og Lukasevangeliet.

Han underviste ved Høgskolen i Volda fra 1988, fra 2000 som professor. I 2005 ble han professor i Det nye testamente ved Misjonshøgskolen i Stavanger. Fra 2012 til han gikk av i 2014 var han studiesjef. Han er i dag (2014) bosatt i Drammen.

Selands vitenskapelige arbeid dreier seg om den sosiale bakgrunnen for Det nye testamente, samt den gresk-jødiske filosofen Filon fra Aleksandria. Han er medlem av Det Kongelige Norske Videnskabers Selskab i Trondheim.

## Referanser


## Eksterne lenker

* Hjemmeside ved Misjonshøgskolen
* Bloggen «Philonica et Neotestamentica»
Hengsengveien (Oslo)

**Hengsengveien** (1-31, 2-20) er en vei på Bygdøy (bydel Frogner) i Oslo. Den er helt nord på Bygdøy og går sørvestover fra Bygdøyveien og videre som turvei til Holsts vei ved Bygdøy sjøbad.

Veinavnet ble vedtatt i 1917 og kommer av Hengsengen gård, som ble innlemmet i Bygdøy kongsgård på Oscar IIs tid.

## Kilder
* 

## Eksterne lenker
* Oslo kommunes bydelsoversikt


Fil:Hengsengveien i nord.jpg|Nær nordenden
Fil:Hengsengveien ved Hengsåsen.jpg|Like ved Hengsåsen
Fil:Fjellstua.JPG|Fjellstua på vestsiden av veien
Holsts vei (Oslo)

**Holsts vei** er en vei på Bygdøy (bydel Frogner) i Oslo. Den tar av fra Christian Frederiks vei vest for Bygdøy kongsgård og ender i en blindvei ved Bygdøy sjøbad.

Veien fikk sitt navn i 1919 etter kammerherre Christian Holst, som var bestyrer ved kongsgården.

Ingen hus har adresse Holsts vei.

## Kilder
* 

## Eksterne lenker
* Oslo kommunes bydelsoversikt
Lovisenlund (Oslo)

**Lovisenlund** (1-9, 2-12) er en vei på Bygdøy (bydel Frogner) i Oslo. Den går som blindvei vestover fra Strømsborgveien og forbi Jacob Fayes vei.

Veien fikk navn i 1931 etter en parsell av løkkeeiendommen Nedre Strømsborg, på høydedraget sør for Bygdøy skole.

## Kilder
* 

## Eksterne lenker
* Oslo kommunes gateoversikt
Jan Erik Hansen

**Jan Erik Hansen** er navnet til flere personer:

*Jan Erik Hansen (danser), danser
*Jan Erik Hansen (ishockeyspiller) (født 1940), norsk tidligere ishockeyspiller
*Jan-Erik Ebbestad Hansen (født 1946), norsk idehistoriker
*Jan E. Hansen (født 1959), norsk kulturjournalist
Lawrence Beesley

**Lawrence Beesley** (født 31. desember 1877 i Wirksworth, Derbyshire, England, død 14. februar 1967) var en engelsk realfaglærer, journalist og forfatter som var en av de overlevende etter RMS «Titanic»s forlis i april 1912. I ettertid har han skrevet flere leserinnlegg og bøker om det han opplevde under katastrofen.

## Referanser


## Kilder
* 
*
RMS «Titanic»s vrak

**RMS «Titanic»s vrak** ligger omtrent  sørøst for kysten til Newfoundland i en dybde på cirka . Vraket havnet der etter at RMS «Titanic» kolliderte med et isfjell og sank under sin jomfrutur fra Southampton til New York i april 1912. Siden den gang har det kommet utallige forslag om å få vraket opp til overflaten igjen, men det har blitt nedstemt av folk som mente at det var en forstyrrelse av et «hvilested».

1. september 1985 ble vraket lokalisert og fotografert på 3797 meters dyp av et fransk-amerikansk team under ledelse av Robert D. Ballard. Oppdagelsen skapte store overskrifter verden rundt, og førte til en større interesse for skipet. Et knapt år senere returnerte Ballard til vraket med en ny ekspedisjon. Han landet med ubåten DSV «Alvin» på «Titanic»s dekk, og utforsket og fotograferte hele vraket og vrakrestene i området omkring i detalj. I etterkant av dette har tallrike ekspedisjoner vært gjennomført for å fotografere og ta opptak av skibet, og, kontroversielt, for å hente ut dyrebare gjenstander.

I 2023 omkom fem personer da ubåten «Titan» imploderte under et dykk ned til vraket av «Titanic».

Selv om mange gjenstander har blitt hentet opp i fra skipet og er blitt bevart, faller vraket gradvis mer og mer sammen, ettersom støpejernet i skipet blir spist av metallspisende mikrober kalt *Halomonas titanicae*. Det forvandles til oksid i en hastighet på 0, 5 – 1 tonn per dag (forutsatt en titusendels tomme per dag på alle overflater). Etter hvert vil «Titanic» kollapse i en haug med jern- og stålfragmenter. Omsider vil det ikke være igjen noe mer enn en rustflekk på havbunnen, med de resterende delene av skipets skrog sammen med hennes holdbare beslag, som for eksempel propellene, gangspillene og telemotorene.

## Referanser


## Litteratur
* 
* 
* 
* 
* 
*
Kjempehærfugl

**Kjempehærfugl** (*Upupa antaios*) er en utdødd monotypisk hærfuglart som var endemisk for øya St. Helena i Søratlanteren. Den var betydelig større enn dagens to arter og flygeudyktig. Det siste gjorde den svært sårbar.

Arten døde trolig ut som følge av at øya ble kolonisert i år 1502, da det trolig ble introdusert unaturlige predatorer til øya. Tap av habitat og påfølgende reduksjoner i næringstilgangen har også blitt notert som mulige årsaker. Arten er bare kjent fra et ufullstendig funn av fossiler.

## Referanser




## Eksterne lenker
*
Huang (stat)

**Huang** (, pinyin: *Huáng*) var en vasallstat som bestod under Zhou-dynastiet og til midten av Vår- og høstannalenes tid. I 648 f.Kr. ble den annektert av staten Chu.

Dens hovedstad lå i det som i dag er fylket Huangchuan i Henan, der dens ruiner er blitt utgravd. Arkeologene har funnet gravene til Huang Jun Meng (黄君孟; Meng, herren av Huang) og hans hustru, med mange artefakter av bronse, jade og annet.

## Referanser
Waldemar Alme

**Thorolf Waldemar Alme** (født 1890 i Oslo død 26. mars 1967), var en norsk pianist og organist. 

Alme debuterte som pianist i 1913 og studerte videre under første verdenskrig ved musikkhøgskolen i Berlin. Han fikk deretter organiststilling i Oslo, først ved Paulus kirke, deretter i Trefoldighetskirken. Han var i tre år klavérlærer i Helsingfors. 

Waldemar Alme var i perioden 1927 til 1947 fast akkompagnatør i NRK, blant annet for Borghild Langaard og Kirsten Flagstad. Han var også akkompagnatør for Kaia Eide Norena i Nationaltheatret. 

Waldemar Alme var gift med Sofie Alme, født Molstad. Han var æresmedlem av Norges Tonekunstnersamfund. 

## Referanser